Diari Oficial de la Generalitat Valenciana


Sumari del DOGV 3784, del 03-07-2000 (2000/5438)

ORDRE de 22 de juny de 2000, de la Conselleria d'Agricultura, Pesca i Alimentació, per la qual es convoquen dues beques per a postgraduats per a la realització de pràctiques a la Direcció General de Relacions Agràries amb la Unió Europea.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5438


Data del document
:   22-06-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * economia agrària
    * enginyer
    * ajuda pública
    * assignació per estudis
    * sector agrari
    * suport econòmic
    * ciència econòmica

ORDRE de 22 de juny de 2000, de la Conselleria d'Agricultura, Pesca i Alimentació, per la qual es convoquen dues beques per a postgraduats per a la realització de pràctiques a la Direcció General de Relacions Agràries amb la Unió Europea. [2000/M5438]
  
Els pressupostos de la Generalitat Valenciana per a l'any 2000 preveuen la concessió de beques per a la realització d'estudis i la preparació de documentació referent al sector agrari de la Comunitat Valenciana.
  
Per això, fent ús de les facultats que em són atribuïdes en l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
Convocar concurs públic per a la concessió de dues beques per a la realització d'estudis i preparació de documentació referent al sector agrari de la Comunitat Valenciana i aprovar les bases per les quals es regeix aquesta convocatòria, incloses en l'annex d'aquesta ordre.
  
Segon
  
La dotació econòmica de les beques se sufragarà a càrrec del capítol IV del programa 714.70, línia 402, codi comptable 3301, dels pressupostos de la Generalitat Valenciana per a l'any 2000.
  
L'ajuda que percebran els becaris tindrà un import global màxim de 2.160.000 pessetes (12.981,86 euros), mentre que el cost màxim de la pòlissa que se subscriurà per donar-los cobertura sanitària serà de 74.400 pessetes (447,15 euros).
  
Tercer
  
D'acord amb les disposicions de l'Ordre de 30 de maig de 1996, de la Conselleria d'Economia i Hisenda, sobre la forma d'acreditar per part dels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana estan obligats a acreditar que es troben al corrent de les seues obligacions tributàries i de la Seguretat Social en el moment en què acabarà el termini de presentació de sol·licituds i de la forma que s'estableix en els articles 7, 8 i 9 del Reial Decret 390/1996, d'1 de març.
  
En queden exonerades les línies de subvenció que se citen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons aquesta mateixa resolució, les exoneracions no seran d'aplicació quan el beneficiari de l'ajuda serà una persona jurídica ni quan l'import total de l'ajuda concedida a un beneficiari, persona física o jurídica, superarà els cinc milions de pessetes.
  
Disposicions finals
  
Primera
  
S'autoritza la directora general de Relacions Agràries amb la Unió Europea perquè, en l'àmbit de les seues competències, prenga les mesures necessàries per al desenvolupament i l'aplicació de l'ordre.
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar un recurs contenciós administratiu, d'acord amb allò previst en l'article 46 de la Llei 29/1998, de 13 de juliol, dins del termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 22 de juny de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
La beca té per objecte la formació de postgraduats en la realització d'estudis i preparació de documentació referent al sector agrari de la Comunitat Valenciana.
  
Segona. Nombre de beques i titulació exigida
  
Es convoquen dues beques, destinades a enginyers agrònoms i a llicenciats en Ciències Econòmiques.
  
Tercera. Dotació, duració i pagament de les beques
  
Les beques estan dotades cadascuna amb 180.000 pessetes brutes mensuals (1.081,82 euros).
  
Es finançaran a càrrec dels pressupostos de la Generalitat Valenciana per a l'any 2000.
  
L'import de les beques es pagarà mensualment, després de la certificació prèvia del cap de servei de la Direcció General de Relacions Agràries amb la Unió Europea al departament del qual haurà estat adscrit el becari per decisió de la directora general.
  
El període per gaudir de les beques comprendrà des de l'1 de juliol fins al 31 de desembre de l'any 2000. No obstant això, aquest període podrà prorrogar-se a l'exercici de l'any 2001 amb les condicions següents:
  
- El període de gaudi de la beca, inclòs el període de prórroga, no podrà superar els 12 mesos.
  
- Que existisca consignació pressupostària en l'exercici de l'any 2001.
  
La no incorporació d'un becari seleccionat a la direcció general en la data que li haurà estat notificada s'interpretarà com una renúncia a la beca concedida.
  
Quarta. Formalització de sol·licituds i termini de presentació
  
Les sol·licituds, emplenades segons el model, s'adreçaran a la directora general de Relacions Agràries amb la Unió Europea. Es presentaran en el Registre General d'aquesta conselleria, situat al carrer d'Amadeu de Savoia, número 2, 46726 València, o seran tramitades per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Cinquena. Condicions i mèrits preferents
  
Amb la sol·licitud s'acompanyarà el currículum del sol·licitant i els documents que acreditaran els mèrits al·legats. Caldrà compulsar les fotocòpies, després de ser confrontades amb l'original, en el moment de la presentació de sol·licituds.
  
Els sol·licitants hauran d'acreditar la possessió del títol de llicenciat exigit, el qual hauran d'haver obtingut amb posterioritat al curs acadèmic 1989/1990.
  
El currículum es valorarà de conformitat amb el barem següent:
  
a) Expedient acadèmic: fins a 5 punts.
  
b) Experiència professional: fins a 2 punts.
  
c) Idiomes: fins a 2 punts.
  
d) Valencià: fins a 1 punt.
  
Sisena. Comissió avaluadora
  
Per a l'avaluació dels mèrits dels candidats, es constituirà una comissió que estarà formada per:
  
Presidenta: la directora general de Relacions Agràries amb la Unió Europea.
  
Secretària: Secretaria General Administrativa.
  
Vocals: els dos caps de servei de la direcció general i un cap de secció designat per la directora general.
  
En cas de necessitat, la directora general de Relacions Agràries amb la Unió Europea designarà els qui hauran de substituir la secretària o qualsevol dels vocals. El suplent de la directora en la presidència de la comissió serà el cap de servei designat per ella a l'efecte.
  
Setena. Procés de selecció
  
1. La comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estaran acreditats documentalment. En el cas del coneixement d'idiomes estrangers, només s'hi admetran els certificats emesos per organismes oficials o universitats, inclosos els de països de la Unió Europea.
  
2. Els candidats que obtindran 5 punts o més en la fase de baremació de currículums, seran convocats per a la realització d'una entrevista la data de realització de la qual es farà pública per mitjà d'un anunci al tauler situat a la planta baixa de la Conselleria d'Agricultura, Pesca i Alimentació (Amadeu de Savoia, 2, 46282 València), una vegada conclòs el termini de presentació de sol·licituds. L'entrevista versarà sobre coneixements generals d'agricultura i, en especial, sobre la política agrícola europea. Es valorarà amb un màxim de 4 punts.
  
Sumats els punts obtinguts en les dues fases descrites, s'elaborarà una llista de candidats per ordre de puntuació, la qual serà exposada en el tauler esmentat.
  
Vuitena. Concessió
  
Les beques seran adjudicades per resolució de la consellera d'Agricultura, Pesca i Alimentació, a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de presentació de sol·licituds. La no resolució d'adjudicació dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana. Es consideraran denegades les sol·licituds que no figuraran en la llista publicada.
  
Novena. Drets, obligacions i incidències dels becaris
  
L'acceptació de la beca comporta l'obligació de dedicar-se exclusivament i eficaçment a les tasques que els seran assignades pel cap de servei de la Direcció General de Relacions Agràries amb la Unió Europea de qui dependran, d'acord amb les instruccions de la directora general.
  
Aquestes beques són incompatibles amb el gaudi de qualsevol altra beca o ajuda pública. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
Els caps dels serveis de la direcció general ordenaran les activitats i establiran l'horari i la dedicació per torns dels becaris que estaran adscrits al seu departament, seguint els criteris de necessitats del servei i mitjans, i amb una dedicació total de 35 hores setmanals.
  
La directora general de Relacions Agràries amb la Unió Europea resoldrà les incidències que es puguen produir durant el període de gaudi de les beques i podrà deixar-les sense efecte, amb l'audiència prèvia a l'interessat, en els casos següents:
  
a) Incompliment de les obligacions per part del becari, fins i tot la que fa referència a l'eficàcia en l'execució de les tasques que li seran assignades.
  
b) Que el becari deixe de posseir els requisits exigits en aquesta convocatòria.
  
Deu. Substitucions
  
Es constituirà una borsa de reserva amb els aspirants que no resulten adjudicataris de les beques, prioritzats per ordre de puntuació, a fi de cobrir les vacants que es puguen produir durant el període de duració d'aquestes beques, siguen motivades per renúncies, abandons, incompliment d'obligacions o qualsevol altra incidència.
  
Onze. Cobertura sanitària